# Claire Bertschinger

Claire Bertschinger va néixer a Bishop's Stortford (Regne Unit) el 1953. És una infermera anglosuïssa i defensora de les persones que sofreixen en els països en via de desenvolupament.
El seu treball a Etiopía (país situat a la banya d'Àfrica) el 1984 va inspirar els festivals benèfics Band Aid i Live Aid, que es va convertir en el programa d'ajuda més gran mai creat. Bertschinger va rebre la medalla Florence Nightingle el 1991 per la seva labor en la infermeria i va ser nomenada Dama comanadora per la reina Isabel II el 2010 pels seus “serveis a la infermeria i a l’ajuda humanitària internacional”.

## Biografia

És filla de mare britànica i de pare suís. Es va criar a Sheering, a prop de Bishop's Stortford al comtat d'Essex. Era dislèxica, i amb prou feines sabia llegir i escriure fins que va tenir catorze anys. Quan els seus pares van comprar un televisor, una de les primeres pel·lícules que va veure va ser La posada de la sisena felicitat, protagonitzada per Ingrid Bergman en el paper de Gladys Aylward, una missionera britànica a la Xina als anys 30 que es va veure atrapada en la invasió japonesa. Bertschinger va pensar: "Jo podria fer això. Això és el que vull fer". Es va graduar a la Universitat Brunel amb un màster en Antropologia Mèdica el 1997.
Bertschinger és budista i practica el budisme nichiren. Es va fer membre de l'organització budista mundial Soka Gakkai International el 1994.
El seu llibre autobiogràfic, Moving Mountains, va ser publicat el 2005. En aquest llibre descriu les seves experiències globals i la seva motivació espiritual que la va portar al budisme. Part dels drets d'autor del llibre es destinen a The African Children's Educational Trust, una organització benèfica britànica.

## Trajectòria

Després de formar-se i treballar com a infermera al Regne Unit, Bertschinger es va convertir en metge a l'Operació Drake, una expedició amb el Coronel John Blashford-Snell i la Societat d'Exploració Científica a Panamà, Papua Nova Guinea i Sulawesi. Després d'aquesta experiència, es va incorporar al grup d'ajuda d'emergència en cas de catàstrofe del Comitè Internacional de la Creu Roja (CICR), en el qual se'ls va permetre acudir a llocs en guerra gràcies a la seva doble nacionalitat. Gràcies a això, ha treballat en més d'una dotzena de zones de conflicte, com l'Afganistan, Kenya, el Líban, el Sudan, la Sierra Leone, la Costa d'Ivori i Libèria. També ha treballat a la seu del CICR a Ginebra, Suïssa, com a oficial de formació a la Divisió de Salut.
Bertschinger és ambaixadora i fideïcomissària de The African Children's Educational Trust, patrona de Promise Nepal i voluntària de l'organització benèfica Age UK. El 2010, la reina Isabel II li va concedir el títol de Dama comanadora de l'Orde de l'Imperi Britànic a la Llista d'Honors de Cap d'Any, pels seus serveis a la infermeria i a l'ajuda humanitària internacional. El 2012, Bertschinger va ser nomenada subtinent de Hertfordshire. Des del 2016, és directora del curs de Diploma en Infermeria Tropical de l'Escola d'Higiene i Medicina Tropical de Londres.

## Etiòpia

El 1984, Bertschinger treballava com a infermera de camp del CICR a Mekele, la capital de la província de Tigre, a Etiòpia, durant la fam del 1984. Dirigia un centre d'alimentació que només podia acceptar entre 60 i 70 nens nous en un moment a què molts més milers necessitaven aliments. Com a infermera jove va haver de decidir quines persones rebrien aliments i quines no. Tots aquells als que no podia ajudar tenien poques esperances de sobreviure, i quan va ser entrevistada sobre el dolor d'haver de prendre decisions tan crítiques, va dir: "Em sentia com una comandant nazi, decidint qui viuria i qui moriria. Jugar a ser Déu em va trencar el cor".
Quan va aparèixer un dels equips de BBC News amb el reporter Michael Buerk, Bertschinger va explicar la seva història per posar-hi relleu a tots els problemes. Tot i que Buerk va pensar que Bertschinger era una heroïna i va editar el seu reportatge per destacar-ho, Bertschinger va dir que la seva primera impressió de Buerk va ser la d'un imbècil arrogant que feia preguntes molt irrellevants. El reportatge inicial de Buerk sobre el treball de Bertschinger, que va ser emès el 23 d'octubre del 1984, va inspirar Bob Geldof, que l'estava mirant, a llançar Band Aid. Després, el 1985 es va crear Live Aid, el programa d'ajuda més gran mai muntat, que va recaptar més de 150 milions de lliures esterlines i va salvar aproximadament 2 milions de vides a l'Àfrica.
El 2004, Bertschinger va tornar a Etiòpia amb Buerk per avaluar la situació en la qual es trobava 20 anys després i també per realitzar el programa Etiòpia: A Journey with Michael Buerk. Després d'aquesta visita, Bertschinger va afirmar que "l'educació és la clau del futur pels entorns amb pocs recursos. Obre portes i millora radicalment la salut de les persones, sobretot la de les dones".

## Reconeixements

* 1986: Medalla Bish de la Societat d'Exploració Científica.
* 1991: Medalla Florence Nightingale del Comitè Internacional de la Creu Roja.
* 2005: Premi a la Dona de l'Any, de la Finestra al Món.
* 2007: Premi de Drets Humans i Infermeria 2007, del Centre Internacional d'Ètica Infermera (ICNE), a la Facultat de Ciències Mèdiques i de la Salut de la Universitat de Surrey.
* 2008: Títol honorífic de Doctora en Ciències Socials, Universidad Brunel.
* 2010: Votada com una de les 20 persones més influents al camp de la infermeria per Masters in Nursing Online.
* 2010: Dama comanadora de l'Orde de l'Imperi Britànic (DBE) als honors de l'Any Nou 2010.
* 2010: Títol honorífic de Doctora en Educació, Universitat Robert Gordon.
* 2010: Títol honorífic de Doctora en Ciències de la Salut, Universitat Anglia Ruskin.
* 2011: Títol honorífic de Doctora de la Universitat de Staffordshire.
* 2011: Títol honorífic de Doctora en Ciències, Universitat de Montfort.
* 2012: Triada com una de les Cinc dones formidables que van donar forma a la Creu Roja per la Creu Roja Britànica.
* 2012: Triada una de les 10 infermeres més influents de tots els temps per la revista Scrubs.
* 2012: Sotstinent de Hertfordshire.

## Referències

* ↑ «Sheering nurse who inspired Band Aid appears on Desert Island Discs | Herts & Essex Observer», 16-01-2017. Arxivat de l'original el 2017-01-16. [Consulta: 1r setembre 2021].
* 1 2 3 4 5 6 «Deirdre Fernand meets Claire Bertschinger». The Times, 03-07-2005 [Consulta: 31 desembre 2009]. Arxivat 2016-04-03 a Wayback Machine.
* ↑ «Claire Bertschinger – Healthcare and Peace Worker». SGI-UK. Arxivat de l'original el 2014-09-03. [Consulta: 24 novembre 2012].
* ↑ «SGI E-Bulletin Issue 15» (PDF). SGI-UK, 06-01-2010. Arxivat de l'original el 2012-09-04. [Consulta: 24 novembre 2012]. «Encountering Nichiren Daishonin's Buddhism and becoming a member of SGI-UK in 1994 has given my life true meaning and direction.»
* ↑ «Moving Mountains». The African Children's Educational Trust. Arxivat de l'original el 2009-12-22. [Consulta: 21 novembre 2012].
* ↑ «The A-CET governance team». African Children's Educational Trust. Arxivat de l'original el 2012-02-04. [Consulta: 21 novembre 2012].
* ↑ «Promise Nepal: Our Committee & Trustee». Promise Nepal. Arxivat de l'original el 2012-05-20. [Consulta: 22 novembre 2012].
* 1 2 3 «Claire Bertschinger». London School of Hygiene and Tropical Medicine. Arxivat de l'original el 2011-09-26. [Consulta: 29 gener 2016].
* 1 2 «Page 22139 | Issue 60331, 19 November 2012 | London Gazette | The Gazette». [Consulta: 1r setembre 2021].
* ↑ «The nurse who inspired Live Aid». BBC, 01-07-2005 [Consulta: 21 novembre 2012].
* ↑ «Ethiopia: A Journey with Michael Buerk». ABC Four Corners. [Consulta: 21 novembre 2012].
* ↑ «Dame Claire Bertschinger: charities should not be influenced by the demands of government». Third Sector Digital. [Consulta: 10 març 2016].
* ↑ «Previous winners». Women of the Year. Arxivat de l'original el 2014-02-18. [Consulta: 23 novembre 2012].
* ↑ «Human Rights and Nursing Awards». International Centre for Nursing Ethics, University of Surrey. Arxivat de l'original el 2011-09-24. [Consulta: 24 novembre 2012].
* ↑ «Claire Bertschinger – Citation». Brunel University, 15-07-2008. Arxivat de l'original el 2014-09-03. [Consulta: 23 novembre 2012]. «Pro-Chancellor, in recognition of her outstanding services to the international community, it gives me great pleasure to present to you Claire Bertschinger, for the degree of Doctor of Social Sciences, honoris causa.»
* ↑ «Top 20 Most Influential People in the Nursing Field». Master's in Nursing Online, 16-09-2010. [Consulta: 24 novembre 2012]. «Pro-Chancellor, in recognition of her outstanding services to the international community, it gives me great pleasure to present to you Claire Bertschinger, for the degree of Doctor of Social Sciences, honoris causa.»
* ↑ «Page 6 | Supplement 59282, 31 December 2009 | London Gazette | The Gazette». [Consulta: 1r setembre 2021].
* ↑ «Nurse and Humanitarian Honoured by Robert Gordon University». Robert Gordon University, 08-07-2010. Arxivat de l'original el 2012-12-23. [Consulta: 23 novembre 2012]. «Dr Dame Claire Bertschinger was awarded the honorary degree of Doctor of Education at Robert Gordon University's graduation ceremony on Tuesday 13 July.»
* ↑ «Dr Dame Claire Bertschinger Doctor of Health Sciences, 2012». Anglia Ruskin University, 18-10-2010. Arxivat de l'original el 2014-09-03. [Consulta: 23 novembre 2012].
* 1 2 «Dr Dame Claire Bertschinger DBE». Staffordshire University. Arxivat de l'original el 2012-03-25. [Consulta: 23 novembre 2012]. «The Award of Honorary Doctor of Staffordshire University is bestowed upon Dame Claire, in recognition of her services to nursing and international humanitarian aid, for continuing to campaign against the causes of poverty across the world and for being an inspirational role model for health professionals.»
* ↑ «Nurse who inspired Live Aid opens multi-million pound state-of-the-art teaching facility». De Montfort University, 19-10-2011. Arxivat de l'original el 2014-09-03. [Consulta: 23 novembre 2012]. «She was awarded an honorary Doctor of Science from DMU in 2009.»
* ↑ «Five formidable women who shaped the Red Cross». British Red Cross, 23-03-2012. Arxivat de l'original el 2012-04-22. [Consulta: 24 novembre 2012].